Sam Cooke

Sam Cooke (født 22. januar 1931, død 11. desember 1964) var en amerikansk sanger og låtskriver. Han regnes som en av skaperne av soulmusikken. Foruten å ha stått bak en rekke klassiske soulhits, startet han også sitt eget plateselskap – SAR Records. Han ble tragisk drept 11. desember 1964.
Sam Cooke var kjent for sin lyse, klare stemme. Blant hans mest berømte innspillinger er «A Change Is Gonna Come», «Another Saturday Night», «Bring It on Home to Me», «Chain Gang», «Cupid», «Good Times», «Teenage Sonata», «Win Your Love for Me», «(What a) Wonderful World» og «You Belong to Me». Platene hans selger fortsatt i hundretusener om året mer enn førti år etter hans tragiske dødsfall.


== Barndom og karriere ==
Sam Cooke ble født i Clarksdale, Mississippi og hadde sju andre søsken (fire brødre og tre søstre). Egentlig het han Samuel Cook, uten e i etternavnet. I 1957 begynte han imidlertid å skrive seg for Cooke (med e). Han mente at denne skrivemåten ville gi større respekt.
Familien Cook flyttet til det sydlige Chicago i 1933, hvor faren Charles Cook ble prest i pinsemenigheten Christ Temple Cathedral. Det var der Sam lærte seg sangkunsten. Sammen med to av brødrene og to av søstrene dannet han gospelgruppa The Singing Children i slutten av 1930-årene. Som tenåring sang han også sammen med ei gospelgruppe som kalte seg Highway Q.C.
I januar 1951 erstattet Sam Cooke sangeren R.H. Harris som vokalist i The Soul Stirrers, som var ei svært populær gospelgruppe på den tiden. I 1956 ble imidlertid Cooke, av økonomiske årsaker, lokket til å spille inn ei popplate. Den ble, av hensyn til gospelmiljøet, innspilt under pseudonymet Dale Cook. Singelen «Lovable» solgte i 25 000 eksemplarer. Det tok imidlertid ikke lang tid før gospelmiljøet forstod at det var Sam Cooke som stod bak. Popmusikk ble på den tiden ansett som lite sømmelig, og begivenheten ble ikke godt mottatt av medlemmene i The Soul Stirrers, som etter hvert presset ham ut. I en periode var Cooke også vokalist i gruppa Pilgrim Travelers, som også fostret en annen stor sanger, nemlig Lou Rawls.
Sam Cookes karriere som popmusiker begynte med at både han og produsenten Bumps Blackwell forlot plateselskapet Specialty i unåde. Det førte til hans første singleplate på det lille selskapet Keen Records høsten 1957. I ettertid kan man si at hendelsen var en generaltabbe av Specialty, for «You Send Me» solgte i nærmere to millioner eksemplarer og nådde førsteplass på både pop- og R&B-listene i USA. Etter dette fulgte en rekke andre hits. I 1960 ble Cooke den første fargede sangeren som fikk kontrakt med RCA Records, som den gang var en av verdens tre største plateselskaper (de to andre var Columbia og Decca).
Han var en tidlig student av det som seinere i USA er blitt kalt black history, lenge før det var på moten. Han var omgangsvenn med radikale svarte som black muslim-presten Malcolm X og den unge bokseren Muhammad Ali.
I 1964 skrev han «A Change Is Gonna Come», som mange i ettertid har dratt paralleller fra til budskapet Martin Luther King jr. ble så kjent for: «It's been a long time coming, but I know a change is gonna come, oh yes it is.» Mange mener derfor at denne sangen er et musikalsk monument for Sam Cooke. Selv nevnte han Bob Dylan-låten «Blowin' in the Wind» som inspirasjon for sin egen protestlåt. «A Change Is Gonna Come» kom først i salg etter at Cooke var død.
Sam Cookes sangkatalog omfatter over 150 låter, der mange er kopiert og innspilt av storheter som Aretha Franklin, Otis Redding, Wilson Pickett, Jackie Wilson, The Supremes, Herman's Hermits, The Animals, The Rolling Stones, Percy Sledge, Rod Stewart, Ray Charles, The Spinners, Nina Simone, Jim Croce, Art Garfunkel, The Pointer Sisters, Lee Greenwood, Solomon Burke, Luther Vandross, The Manhattans, John Lennon og Tina Turner.


== Ekteskap og død ==
Sam Cooke var gift to ganger. Først i 1953 med Delores Mohawk, som han skilte seg fra i 1957. Hun omkom siden i en bilulykke. Cooke giftet seg annen gang i 1959 med Barbara Campbell. De fikk tre barn sammen: jentene Linda og Tracey, og sønnen Vincent. Han druknet bare atten måneder gammel i 1963 i parets svømmebasseng.
Selv ble Sam Cooke drept under uklare omstendigheter den 11. desember året etter. Han plukket opp ei jente ved navn Elisa Boyer på en fest og tilbød seg å kjøre henne hjem. De havnet imidlertid på et motell i Watts, der de skrev seg inn som «Mr. and Mrs. Sam Cooke». Litt senere, mens Sam var på badet, kledde Elisa på seg, plukket med seg Sams klær og forlot rommet (i den hensikt å tilkalle politiet, ble det sagt i ettertid). Iført kun regnfrakk og sko banket Cooke på hos motelldireksjonen, som ikke ville åpne for ham. Han slo da inn døra og ble der møtt av Bertha Franklin, som skjøt ham ned et gevær. Hun tilkalte så politiet, som ikke undersøkte omstendighetene på en slik måte at historien i ettertid har kunnet godta de fakta som ble lagt fram som bevis.
Sam Cookes politiske radikalisme førte til at det bygget seg opp omfattende konspirasjonsteorier etter hans død. Særlig mange unge radikale, som orienterte seg mot den voksende Black Power-bevegelsen, hadde vanskelig for å tro at Cookes død kunne skyldes en tilfeldig krangel på et motell. Han har fått en stjerne på Hollywood Walk of Fame.


== Diskografi ==
Blant nordmenn er Sam Cooke kanskje mest kjent for slageren «Only Sixteen», som nådde 10.-plass på VG-lista i 1959. I dag er imidlertid soulsangeren mer populær i Norge enn noensinne, noe salget av albumet Portrait of a Legend bekrefter (#3 i 2006).


=== Album ===
1958 Sam Cooke, med Bumps Blackwell Orchestra (Keen)
1958 Encore (Keen)
1959 Hit Kit (Keen)
1959 Tribute to the Lady – Billie Holiday (Keen)
1960 Hits of the Fifties (RCA)
1960 Cooke's Tour, live (RCA)
1960 I Thank God (Keen)
1960 Swing Low (RCA)
1960 The Wonderful World of Sam Cooke (Keen)
1961 My Kind of Blues (RCA)
1962 Twistin' the Night Away (RCA)
1963 Mr. Soul (RCA)
1963 Night Beat (RCA)
1964 Sam Cooke at the Copa, live (ABKCO)
1964 Ain't That Good News (RCA)
1965 Shake (RCA)
1985 Live at the Harlem Square Club, 1963 (RCA)


=== Album med The Soul Stirrers ===
1964 Soul Stirrers (Sar)
1965 The Gospel Soul of Sam Cooke with the Soul Stirrers, Vol. 1 (Specialty)
1975 The Gospel Soul of Sam Cooke With the Soul Stirrers, Vol. 2 (Specialty)
1990 Sam Cooke & The Soul Stirrers, samling (Specialty)
1991 His Earliest Recordings, samling (Specialty)
2002 The Complete Specialty Recordings of Sam Cooke, samling (Specialty)


=== Samlealbum ===
1962 The Best of Sam Cooke (RCA)
1965 Best of Sam Cooke, Vol. 2 (RCA)
1965 Try a Little Love (RCA)
1966 The Unforgettable Sam Cooke (Special Music)
1968 The Man Who Invented Soul (RCA)
1969 Cha Cha Cha (Famous)
1969 Only Sixteen (Famous)
1969 Sam's Songs (Famous)
1969 So Wonderful (Famous)
1969 The Late & Great Sam Cooke (RCA)
1969 The One and Only Sam Cooke (Camden)
1970 The 2 Sides of Sam Cooke (Specialty)
1970 This Is Sam Cooke (RCA)
1972 Golden Sounds (Trip)
1974 The Legendary Sam Cooke (Candlelite)
1975 Sam Cooke Interprets Billie Holiday (RCA)
1976 Golden Age (RCA)
1976 Sings the Billie Holiday Story (Up Front)
1979 When I Fall in Love (Nut)
1981 Havin' a Party (RCA)
1983 Fabulous Sam Cooke (Cambra)
1983 His Greatest Hits (RCA)
1984 Solitude (Cambra)
1986 Forever (Specialty)
1986 The Man and His Music (RCA)
1987 20 Greatest Hits (Compact)
1987 An Original (Pair)
1987 Swing out Brother (Topline)
1987 Wonderful World: The Best of Sam Cooke (Card)
1989 World of Sam Cooke (Instant)
1991 24 Golden Hits (Huub)
1993 You Send Me (Charly)
1994 The SAR Records Story (ABKCO)
1995 The Rhythm and the Blues (RCA)
1998 20 Great Hits (Import)
1998 Greatest Hits (RCA)
2000 16 Most Requested Songs (Sony)
2000 Sam Cooke Collection (Wea)
2000 The Man Who Invented Soul (RCA)
2001 Hits (BMG)
2002 Keep Movin' On (ABKCO)
2002 The Best of Sam Cooke (Paradiso)
2003 Portrait of a Legend 1951–1964 (ABKCO)


=== Singelplater ===
1957 «Forever»
1957 «Summertime»
1957 «You Send Me»
1958 «(I Love You) For Sentimental Reasons»
1958 «Desire Me»
1958 «I'll Come Running Back to You»
1958 «Lonely Island»
1958 «Love You Most of All»
1958 «Win Your Love for Me»
1958 «You Were Made for Me»
1959 «Everybody Likes to Cha Cha Cha»
1959 «Only Sixteen»
1959 «There, I've Said It Again»
1960 «Chain Gang»
1960 «Sad Mood»
1960 «Teenage Sonata»
1960 «(What a) Wonderful World»
1961 «Cupid»
1961 «Feel It»
1961 «It's All Right»
1961 «That's It – I Quit – I'm Movin' On»
1962 «Bring It on Home to Me»
1962 «Having a Party»
1962 «Nothing Can Change This Love»
1962 «Somebody Have Mercy»
1962 «Twistin' the Night Away»
1963 «Another Saturday Night»
1963 «Baby, Baby, Baby»
1963 «Frankie and Johnny»
1963 «Little Red Rooster»
1963 «Send Me Some Lovin'»
1964 «Cousin of Mine»
1964 «Good News»
1964 «Good Times»
1964 «Tennessee Waltz»
1964 «That's Where It's At»
1965 «A Change Is Gonna Come»
1965 «It's Got the Whole World Shakin'»
1965 «Shake»
1965 «Sugar Dumpling»
1965 «When a Boy Falls in Love»
1966 «Feel It»
1966 «Let's Go Steady Again»


=== DVD ===
2003 Sam Cooke – Legend


== Priser og utmerkelser ==
1986 Sam Cooke innlemmes i Rock and Roll Hall of Fame
1987 Sam Cooke innlemmes i Songwriters Hall of Fame
1993 Sam Cooke tildeles «Chairman's Award» av The Apollo Theatre Foundation
1999 Sam Cooke tildeles den aller første «Pioneer Award» av Rhythm and Blues Foundation
1999 Sam Cooke tildeles NARAS' «Grammy Lifetime Achievement Award»
2001 17. desember proklameres som «Sam Cooke-dagen» i Los Angeles County, Mississippi og Chicago


== Se også ==
fra Voice of America (Ogg Vorbis-format)


== Referanser ==


== Eksterne lenker ==
Offisielt nettsted 
(en) Sam Cooke – kategori av bilder, video eller lyd på Commons 
(en) Sam Cooke på Internet Movie Database 
(en) Sam Cooke hos Internet Broadway Database 
(en) Sam Cooke på Apple Music 
(en) Sam Cooke på Discogs 
(en) Sam Cooke på MusicBrainz 
(en) Sam Cooke på Spotify 
(en) Sam Cooke på Songkick 
(en) Sam Cooke på Last.fm 
(en) Sam Cooke på AllMusic 
(en) Sam Cooke på Facebook 
(en) Sam Cooke på Myspace 
(en) ABKCOs Sam Cooke-side
(en) The Ultimate Sam Cooke Web Site